ภัสสรกรณ์ จิราธิวัฒน์

ภัสสรกรณ์ จิราธิวัฒน์ (อ่านว่า พัด-สะ-ระ-กอน)“ป๊อก”ผู้ชายในฝันของสาวๆทั้งประเทศ ไนน์เอนเตอร์เทน  หรือรู้จักในชื่อ ไมนด์เซต () (เกิด 25 กันยายน พ.ศ. 2529) ที่กรุงเทพมหานคร เป็นนักธุรกิจ นักร้อง แร็ปเปอร์ ยูทูบเบอร์ นักแสดงชาวไทย เป็นลูกชายคนเล็กของ สุทธิเกียรติ จิราธิวัฒน์ ประธานกรรมการ บริษัท โรงแรมเซ็นทรัลพลาซา จำกัด (มหาชน) และอดีตนางงามจักรวาล อาภัสรา หงสกุล เคยรับหน้าที่หัวหน้าฝ่ายปฏิบัติการ บริษัท โพสต์ พับลิชชิ่ง จำกัด (มหาชน) ภัสสรกรณ์เป็นทายาทรุ่นที่ 3 ของตระกูลจิราธิวัฒน์ มีศักดิ์เป็นอาของ นักแสดงหนุ่ม พีช พชร จิราธิวัฒน์

 ประวัติ 

ภัสสรกรณ์ เกิดที่กรุงเทพมหานคร ศึกษาที่โรงเรียนจิตรลดา และไปเป็นนักเรียนประจำที่โรงเรียนนานาชาติ จังหวัดภูเก็ต และลอว์เรนซ์อะแคเดมี เรียนต่อด้านเศรษฐศาสตร์ ที่มหาวิทยาลัยนอร์ทอีสเทิร์น (Northeastern University) เมืองบอสตัน สหรัฐอเมริกาภัสสรกรณ์ จิราธิวัฒน์ ไทยรัฐ หลังจากศึกษาจบกลับมาทำงานที่บริษัทโพสต์ พับลิชชิ่ง ซึ่งเป็นหนึ่งธุรกิจของครอบครัวเป็นเวลา 3 ปี โดยเริ่มทำที่หนังสือพิมพ์บางกอกโพสต์ ได้ทำงานทุกอย่างตั้งแต่ทำข่าว (อาชญากรรม) ขายโฆษณา อยู่สายส่ง เป็นเวลา 1 ปีครึ่ง จึงย้ายมาทำกับทีมหนังสือพิมพ์ เอ็มทูเอฟ เป็นเวลา 1 ปี จึงได้ลาออกและศึกษาระดับปริญญาโทที่สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย ระหว่างนั้นได้มีผลงานในนาม ไมนด์เซต ภายใต้ค่ายไทยเทเนี่ยม เอ็นเตอร์เทนเม้นท์ และยังทำร้านเสื้อผ้ามัลติแบรนด์ ศูนย์รวมเสื้อผ้าแบรนด์ต่าง ๆ ของดีไซเนอร์ไทย‘ภัสสรกรณ์ จิราธิวัฒน์’ ทายาทเซ็นทรัลฯ เดลินิวส์

ภัสสรกรณ์ มีผลงานเพลงในนาม ไมนด์เซต โดยเป็นศิลปินแนวฮิปฮอป มีซิงเกิ้ล อย่าง "Tat It Up", "Runaway", "How We Do", "อย่าบอกว่ารัก", "All I Want" และ "With You" ยังมีงานโปรเจกต์พิเศษ ทำวงดูโอ ร่วมกับยัวร์บอยทีเจ (UrboyTJ) ในนามดิอาเทอส์ (The Others) ออกอีพีชุด The Others มีทั้งหมด 4 เพลงสองหนุ่มฮิป UrboyTJ - ป๊อก Mindset จับมือทำมินิอัลบั้มสุดเท่! “The Others

ภัสสรกรณ์ เปิดบริษัท ป๊อก 9 เอ็นเทอร์เทนเมนท์ จำกัด รับผลิตงานบันเทิง ทุกรูปแบบ จากข้อมูลวันที่ 17 เมษายน 2563 ภัสสรกรณ์ ถือหุ้น บริษัท บางกอก โพสต์ จำกัด (มหาชน) 12,200,000 หุ้น (2.44%), บริษัท โรงแรมเซ็นทรัลพลาซา จำกัด (มหาชน) 16,770,000 หุ้น (1.24 %), บริษัท เซ็นทรัลพัฒนา จำกัด (มหาชน) 24,325,800 หุ้น (0.54 %), บริษัท เซ็นทรัล รีเทล คอร์ปอเรชั่น จำกัด (มหาชน) 41,690,943 หุ้น (0.69%)CRC - ราคา - ตลาดหลักทรัพย์แห่งประเทศไทย รวมมูลค่าทั้งสี่บริษัทที่ครอบครองหุ้นอยู่ 2,946,942,690.50 บาท

ภัสสรกรณ์ มีอาการปวดหัวรุนแรงเมื่อวันที่ 20 พฤศจิกายน พ.ศ. 2564 หลังจากการตรวจพบว่าเป็นเนื้องอกในสมอง เป็นเนื้องอก Pilocytic astrocytoma (grade 1) จากนั้นจึงผ่าตัดเอาเนื้องอกออก

 ชีวิตส่วนตัว 
ภัสสร​กรณ์​สมรสกับ ราศรี บาเล็นซิเอก้า จิราธิวัฒน์ หรือ​ มา​ร์กี้​ นักแสดงชื่อดัง โดยมีพิธีหมั้นเมื่อวันที่ 8 ธันวาคม 2560 ที่ โรงแรมเซ็นทารา แกรนด์ แอท เซ็นทรัลเวิลด์ ในการนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จมาเป็น​องค์​ประธาน​ใน​พิธี​นี้ด้วย และมีพิธีฉลองมงคลสมรสพระราชทาน​เมื่อวันที่ 24 ธันวาคม 2560 ที่​โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ 

ปัจจุบัน​ ภัสสร​กรณ์​และราศรีมีบุตร-ธิดา​ฝาแฝด​ด้วยกัน 2 คนป๊อก-มาร์กี้ เปิดใจหลังคลอด 'มีก้า-มีญ่า' เผยที่มาของชื่อลูกทั้งสองสุดซึ้ง! “ป๊อก – มาร์กี้” น้ำตาไหลเห็นหน้าลูก “ปู่-ย่า” เปย์หนักรับ “หลานแฝด” (คลิปจัดเต็ม) คือ

 ด.ช.รากรณ์​ จิ​รา​ธิวัฒน์​ หรือ​ “มี​ก้า”​ เกิดเมื่อวันที่  ที่ โรงพยาบาลบีเอ็นเอช โดยชื่อ “มีก้า”​ แปลว่า ของขวัญ​จากพระเจ้า​ และมีที่มาจากผวน​คำว่า​ มาร์กี้
 ด.ญ.ภัสสรา จิราธิวัฒน์​ หรือ​ “มีญ่า” ​เกิด​เมื่อ​วันที่​  ที่ โรงพยาบาลบีเอ็นเอช โดยชื่อ “มีญ่า”​ เป็น​คำจากภาษาสเปน​ แปลว่า ของฉัน

 ผลงาน 
 ผลงานเพลง 
 ชื่ออะไร (featuring ART)
 Tat It Up (featuring Twopee Southside, Dennis Thaikoon, SD Thaitanium)
 Don't Say (featuring Freddy V Southside, Praewa Yellow Fang)
 All I Want
 With You
 Runaway (featuring Bee Xoomsai)
 This is for you (Featuring ยัวร์บอยทีเจ) เป็นเพลงที่ป๊อกแต่งให้เนื่องในวันครบรอบ  anniversary ของป๊อกและมาร์กี้
ไม่อันตราย (ร่วมกับ ยัวร์บอยทีเจ ในนาม The Others)The Others - Single
 TOGETHER (รายการ: Show Me The Money Thailand) (หมายเหตุ:รวมศิลปิน Buddha Bless, Dajim, Jazz SPKK, POK Mindset, MVL, SD Thaitanium aka Sunnyday, BOTCASH) (รายการ: Show Me The Money Thailand) (Show Me The Money Thailand Face To Face - EP)Show Me The Money Thailand
Show Me What You Got (POK Mindset x MVL) ร่วมกับ เป้ วงมายด์ (Show Me The Money Thailand Face To Face - EP)
 มิยาบิ (เป็นซิงเกิ้ลหลักอย่างเป็นทางการ ณ วันที่ 7 กันยายน 2561), For the Love of Hiphop (POK Mindset x MVL) (รายการ: Show Me The Money Thailand) (Show Me the Money Thailand PD Show)Show Me the Money Thailand PD Show(Show Me the Money Thailand Team Double P)
Double P (รายการ: Show Me The Money Thailand) (Show Me the Money Thailand Team Double P)Show Me the Money Thailand Team Double P
ยังไม่กลับ (POK Mindset x MVL x SD Thaitanium aka Sunnyday x BOTCASH) (ในนาม: Project X)
เบอร์มาดิ P-Hot (featuring Mindset x MVL)
ชนดิ Mindset x MVL (featuring หวาย)
Say Yes Mindset x MVL
ดีด (featuring P-Hot)
ในวัน.. GT of Chink99 (featuring Mindset x Dreamhigh of JSPKK)
มีเยอะแล้ว Mindset x MVL (Producer โดย BOTCASH)
ขอสักวัน (Not today) - Mindset x Marina
มีแต่เธอในหัวใจ Mindset x Margie
ไม่มีเธอ (Single Version) FIIXD (featuring ฟักกลิ้งฮีโร่ x Mindset) (Dream Come True)
WIP WUP (วิบวับ) with Daboyway x Younggu x Diamond (ได้ปล่อย Clean Version (For Kid) เพิ่ม ณ วันที่ 19 กุมภาพันธ์ 2563)
Tat 2 (featuring FIIXD, JIGSAW, UrboyTJ, 1MILL, NINO)
Happy Wife Happy Life  MVL (featuring ฟักกลิ้งฮีโร่ x Mindset)
KOM TUM ก้มต่ำ (Explicit)
กอดกอด (เพลงประกอบละคร ดวงตาที่ 3)
ดกก้น (featuring กระแต อาร์สยาม ,jarvis)
โง่จริงๆ (so dumb) pok mindset x Hye paper planes
ยิกยิก (YIKYIK) - POKMINDSET (featuring SpriteDer SPD)
สวัสดีครับ (so sweet) feat. urboytj

 มิวสิควิดีโอ 
 เพลง ถลำ ของ บี้ สุกฤษฎิ์ วิเศษแก้ว ร่วมกับ เบลล่า ราณี แคมเปน

 ละครโทรทัศน์ 
 ละคร บ่วงรักซาตาน ทางช่อง 3 (2561) รับบท ธามัน

 ภาพยนตร์ 
 ภาพยนตร์ ตีสาม Aftershock (2561) รับบท แทน

อ้างอิง

แหล่งข้อมูลอื่น


 ยูทูปแชนแนลของป๊อก ภัสสรกรณ์ ร่วมกับ มาร์กี้ ราศรี

หมวดหมู่:แร็ปเปอร์ไทย
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
หมวดหมู่:ชาวไทยเชื้อสายไหหลำ
หมวดหมู่:ตระกูลจิราธิวัฒน์
หมวดหมู่:บุคคลจากโรงเรียนจิตรลดา
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย‎
หมวดหมู่:บุคคลจากเขตพญาไท
หมวดหมู่:สกุลหงสกุล